Latif Ibrahim

Abdul Latif bin Ibrahim atau lebih dikenali sebagai Latif Ibrahim (23 Februari 1951 – 20 Februari 2012) merupakan bekas penyanyi era 1970-an dan pelakon dari Malaysia.

Kerjaya
Beliau berlakon lebih 15 buah drama dan filem termasuklah Hapuslah Air Matamu, Dendang Perantau, Sumber Ilhamku dan Ragam Pemandu. Filem terakhirnya ialah 4 Madu arahan Abdul Razak Mohaideen yang diterbitkan pada tahun 2010. Tahun 2011, beliau berlakon teater Muzikal Kenangan Mengusik Jiwa 60-an di Istana Budaya, Kuala Lumpur. Pada tahun 1988 beliau berlakon dalam filem Bisikan Arwah.

Lagu popularnya ialah Nora, Pilihklah Aku, Mengenang Dikau Kembali dan lagu joget Manis Kata Di Bibir Saja. Beliau seangkatan dengan Uji Rashid, Datuk Hail Amir, Datuk DJ Dave, Dahlan Zainuddin, Datuk Sharifah Aini dan lain-lain.

Kehidupan peribadi
Beliau berasal dari Melaka. Datuk saudaranya pelakon bangsawan dan pelawak terkenal 1950-an Aman Belon.

Bapa saudaranya adalah pelakon Hussein Abu Hassan.

Adiknya penyanyi Datuk Khatijah Ibrahim manakala kakaknya seniwati Sophia Ibrahim. Isterinya bernama Masriah Mahadan dan mereka mempunyai dua anak iaitu Mohd Hazriq, 36 dan Haznally, 34.

Filemografi

Filem
 Tahun Tajuk Watak Catatan 1973 Satu Penentuan  Azman Filem pertama 1975 Anak Seluang Jauh Melaut Rusli 1976 Hapuslah Air Matamu  Adi1979 Dendang Perantau  Iskandar Sumber Ilhamku Nasir 1981 Bintang Pujaan Hassan1982 Senja Merah Baharom Esok Untuk Siapa Ikhsan Ribut Di Hujung Senja Pelakon undangan 1988 Bisikan Arwah  Iwan/Parta Filem Indonesia 1989 Ragam Pemandu  Rahim1991 Sejati Dr. Ariffin Juara Zaki1992 Sahabat  Latif Rimba Malam Murad Konstabel Mamat  Mail Musang 1994 Simfoni Duniaku   2000 Pasrah Datuk Osman 2005 Tak Ori Tapi Ok  Dato’ Mahmud 2006 Salah Bapak  YB  2009 Pulau Asmara  Anuar  2010 4 Madu  Pak P.J Filem terakhir, penampilan khas 

Drama
 Tahun Tajuk Watak Saluran TV Catatan 2008 Laila Majnun Leman TV3 Drama pertama  2009 Gerak Khas (Musim 11)  TV2 Episod: "Terjerat"; drama terakhir 

Telefilem
 Tahun Tajuk Watak Saluran TV Catatan 1998 25 Tahun 5 Minit  TV3 Telefilem pertama   1999 Sya-vil TV1 Telefilem terakhir 

Meninggal Dunia
Pada 20 Februari 2012, Latif Ibrahim (61 tahun) meninggal dunia di Institut Jantung Negara (IJN) di sisi isterinya, Masriah Mahadan (66 tahun). Beliau juga menghidap kencing manis dan paru-paru berair pernah menjalani pembedahan pintasan jantung pada tahun 2000.Beliau sudah tiga kali dikejarkan ke IJN akibat serangan yang sama. Beliau dimasukkan ke Unit Rawatan Korinari (CCU) IJN akibat komplikasi pelbagai penyakit termasuk jantung.Jenazah dibawa ke rumahnya di AU3, Taman Keramat, Hulu Kelang. Jenazah dikebumikan di Tanah Perkuburan Islam AU4

Antara rakan artis yang hadir ialah seniman Datuk Aziz Satar, Hail Amir, Halil Chik dan Datuk Sharifah Aini.Latif Ibrahim Beritahu Isteri 'Teringin Hendak Balik'

Rujukan

Pautan luar


Kategori:Kelahiran 1951
Kategori:Kematian 2012
Kategori:Orang dari Melaka
Kategori:Orang Malaysia berketurunan Melayu
Kategori:Muslim Malaysia
Kategori:Penyanyi lelaki Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Kematian akibat penyakit kencing manis
Kategori:Kematian akibat radang paru-paru